Google se diensbepalings – Privaatheid en bepalings – Google
Lys dienste en bykomende diensspesifieke bepalings
Só hanteer Google regeringsversoeke vir gebruikerinligting
Jou verhouding met Google
Gebruik van Google-dienste
Inhoud in Google-dienste
Sagteware in Google-dienste
In die geval van probleme of meningsverskille
Meer oor hierdie bepalings
Effektiewe datum 31 Maart 2020 | Geargiveerde weergawes | Laai PDF af
Landweergawe: Verenigde State van Amerika
Wat word deur hierdie bepalings gedek
Ons weet dit lyk aanloklik om hierdie diensbepalings oor te slaan, maar dit is belangrik om te bepaal wat jy van ons kan verwag wanneer jy Google se dienste gebruik, en wat ons van jou verwag.
Hierdie Diensbepalings weerspieël die manier waarop Google se besigheid werk, die wette wat op ons maatskappy van toepassing is, en sekere dinge wat ons nog altyd as waar beskou het. Gevolglik help hierdie Diensbepalings om Google se verhouding met jou te definieer terwyl jy met ons dienste omgaan. Byvoorbeeld, hierdie bepalings sluit die volgende onderwerpopskrifte in:
Wat jy van ons kan verwag, wat beskryf hoe ons ons dienste lewer en ontwikkel
Wat ons van jou verwag, wat sekere reëls vir die gebruik van ons dienste vasstel
Inhoud in Google-dienste, wat die intellektuele-eiendomregte op die inhoud wat jy in ons dienste vind, beskryf – hetsy daardie inhoud aan jou, Google, of ander behoort
In die geval van probleme of meningsverskille, wat beskryf watter ander wetlike regte jy het, en wat om te verwag indien iemand hierdie bepalings oortree
Dit is belangrik dat jy hierdie bepalings verstaan, want deur ons dienste te gebruik, stem jy in tot hierdie bepalings.
Ons publiseer bo en behalwe hierdie bepalings ook 'n privaatheidsbeleid. Al is dit nie deel van hierdie bepalings nie, moedig ons jou aan om dit te lees om beter te verstaan hoe jy jou inligting kan opdateer, bestuur, uitvoer en uitvee.
Google se dienste word verskaf deur, en jy sluit 'n kontrak met:
ingerig ingevolge die wette van die deelstaat Delaware, VSA, en bedryf ingevolge die wette van die VSA
As jy jonger is as die ouderdom wat vereis word om jou eie Google-rekening te bestuur, moet jy jou ouer of wettige voog se toestemming hê om 'n Google-rekening te gebruik. Laat jou ouer of wettige voog asseblief hierdie bepalings saam met jou lees.
As jy 'n ouer of wettige voog is en jy laat jou kind toe om die dienste te gebruik, dan is hierdie bepalings op jou van toepassing en is jy verantwoordelik vir jou kind se aktiwiteit op die dienste.
Sommige Google-dienste het bykomende ouderdomsvereistes soos beskryf in hul diensspesifieke bykomende bepalings en beleide.
Hierdie bepalings help om die verhouding tussen jou en Google te definieer. Oor die algemeen gee ons jou toestemming om ons dienste te gebruik as jy instem om hierdie bepalings te volg, wat weerspieël hoe Google se besigheid werk en hoe ons geld verdien. Wanneer ons van "Google" en "ons" praat, bedoel ons Google LLC en sy geaffilieerdes.
Wat jy van ons kan verwag
Verskaf 'n wye reeks nuttige dienste
Ons verskaf 'n wye reeks dienste wat onderworpe is aan hierdie bepalings, insluitend:
toepassings en werwe (soos Search en Maps)
platforms (soos Google Play)
geïntegreerde dienste (soos Maps wat by ander maatskappye se toepassings of werwe ingebed is)
toestelle (soos Google Home)
Ons dienste word ontwerp om saam te werk, wat dit vir jou makliker maak om van een aktiwiteit na die volgende te beweeg. Byvoorbeeld, Maps kan jou herinner om te vertrek vir 'n afspraak wat in jou Google Kalender verskyn.
Ons ontwikkel voortdurend nuwe tegnologieë en kenmerke om ons dienste te verbeter. Ons belê byvoorbeeld in kunsmatige intelligensie wat masjienleer gebruik om strooipos en wanware te bespeur en te blokkeer, en aan jou innoverende kenmerke soos gelyktydige vertalings te verskaf. As deel van hierdie voortdurende verbetering voeg ons soms kenmerke en funksies by of verwyder hulle; vermeerder of verminder beperkings op ons dienste; en begin met die aanbieding van nuwe dienste of die staak van ou dienste.
As ons wesenlike veranderinge aanbring wat jou gebruik van ons dienste negatief beïnvloed of as ons ophou om 'n diens aan te bied, sal ons vir jou redelike voorafkennisgewing gee, asook die geleentheid om jou inhoud van jou Google-rekening af uit te voer met Google Takeout, behalwe in dringende situasies, soos om misbruik te voorkom, in reaksie op wetlike vereistes of om aandag te skenk aan sekuriteit- en bedryfskwessies.
Wat ons van jou verwag
Volg hierdie bepalings en bykomende diensspesifieke bepalings
Die toestemming wat ons vir jou gee om ons dienste te gebruik, duur voort so lank jy aanhou om jou verantwoordelikhede na te kom in:
diensspesifieke bykomende bepalings, wat byvoorbeeld goed soos bykomende ouderdomsvereistes kan insluit
Ons stel ook verskeie beleide, hulpsentrums en ander hulpbronne aan jou beskikbaar om algemene vrae te antwoord en verwagtinge oor die gebruik van ons dienste te stel. Hierdie hulpbronne sluit ons Privaatheidsbeleid, Kopiereg-hulpsentrum, Veiligheidsentrum en ander bladsye wat van ons beleidewerf af beskikbaar is, in.
Al gee ons vir jou toestemming om ons dienste te gebruik, behou ons enige intellektuele-eiendom-regte wat ons in die dienste het.
Baie van ons dienste maak dit vir jou moontlik om met ander in aanraking te kom. Ons wil 'n respekvolle omgewing vir almal volhou, wat beteken dat jy hierdie basiese gedragsreëls moet volg:
voldoen aan toepaslike wette, insluitend uitvoerbeheer, sanksies en wette oor mensehandel
respekteer die regte van ander, insluitend regte op privaatheid en intellektuele eiendom
moenie ander of jouself mishandel of skade aandoen nie (of dreig of sulke mishandeling of skade aanmoedig nie) – byvoorbeeld, deur ander te mislei, te bedrieg, te beledig, af te knou of te teister
moenie die dienste misbruik, beskadig, daarmee inmeng, of hulle ontwrig nie
Ons diensspesifieke bykomende bepalings en beleide verskaf bykomende besonderhede oor gepaste handeling en gedrag wat alle gebruikers van hierdie dienste moet nakom. As jy bevind dat ander nie hierdie reëls nakom nie, laat baie van ons dienste jou toe om misbruik te rapporteer. As ons aandag gee aan 'n verslag oor misbruik, verskaf ons ook 'n regverdige proses, soos beskryf in die afdeling oor Optrede wanneer daar probleme is.
Toestemming om jou inhoud te gebruik
Sommige van ons dienste is ontwerp om dit vir jou moontlik te maak om jou inhoud op te laai, in te dien, te berg, te stuur, te ontvang of te deel. Jy het geen verpligting om enige inhoud aan ons dienste te verskaf nie, en dit staan jou vry om die inhoud te kies wat jy wil verskaf. As jy besluit om inhoud op te laai of te deel, moet jy asseblief seker maak dat jy die nodige regte het om dit te doen en dat die inhoud wettig is.
Jou inhoud bly joune, wat beteken jy behou enige intellektuele-eiendom-regte wat jy op jou inhoud het. Byvoorbeeld, jy het intellektuele-eiendomregte op die skeppende inhoud wat jy maak, soos resensies wat jy skryf. Of jy kan die reg hê om iemand anders se skeppende inhoud te deel as hulle vir jou hul toestemming gegee het.
Ons het jou toestemming nodig as jou intellektuele-eiendomregte ons gebruik van jou inhoud beperk. Jy gee daardie toestemming aan Google deur hierdie lisensie.
Wat word gedek
Hierdie lisensie dek jou inhoud as daardie inhoud deur intellektuele-eiendomregte beskerm word.
Hierdie lisensie beïnvloed nie jou privaatheidsregte nie – dit handel net oor jou intellektuele-eiendomregte
Hierdie lisensie dek nie hierdie soorte inhoud nie:
feitelike inligting wat jy verskaf wat publiek beskikbaar is, soos regstellings aan die adres van 'n plaaslike besigheid. Daardie inligting vereis nie 'n lisensie nie omdat dit as algemene kennis beskou word wat enigiemand kan gebruik.
terugvoer wat jy aanbied, soos voorstelle oor hoe ons ons dienste kan verbeter Terugvoer word in die Diensverwante kommunikasie-afdeling hieronder gedek.
Hierdie lisensie is:
wêreldwyd, wat beteken dit is oral in die wêreld geldig
nie-eksklusief, wat beteken jy kan die lisensie vir jou inhoud aan ander verleen
tantièmevry, wat beteken daar is geen fooie vir hierdie lisensie nie
Hierdie lisensie laat Google toe om:
jou inhoud te hou, te reproduseer, te versprei en te gebruik – byvoorbeeld, om jou inhoud in ons stelsels te stoor en dit toeganklik te maak waar jy ook al is
jou inhoud te publiseer, publiek uit te voer, of publiek te vertoon as jy dit vir ander sigbaar gemaak het
jou inhoud te wysig en afgeleide werke wat op jou inhoud gebaseer is te skep, soos om dit te herfomateer of te vertaal
hierdie regte te sublisensieer aan:
ander gebruikers sodat die dienste kan werk soos dit ontwerp is, soos om dit vir jou moontlik te maak om foto's te deel met die mense wat jy kies
ons kontrakteurs wat ooreenkomste met ons onderteken het wat met hierdie bepalings ooreenstem, net vir die beperkte doeleindes wat in die Doel-afdeling hieronder beskryf word
Hierdie lisensie is vir die beperkte doeleinde om:
die dienste te bedryf en te verbeter, wat beteken die dienste word toegelaat om te werk soos dit ontwerp is en nuwe kenmerke en funksies word geskep. Dit sluit in dat geoutomatiseerde stelsels en algoritmes gebruik word om jou inhoud te ontleed:
strooipos, wanware en onwettige inhoud
om patrone in data te herken, soos om te bepaal wanneer om 'n nuwe album in Google Foto's voor te stel om verwante foto's saam te hou
om ons dienste vir jou te pasmaak, soos om aanbevelings en gepersonaliseerde soekresultate, inhoud en advertensies (wat jy in Advertensie-instellings kan verander of afskakel) te verskaf
Hierdie analise vind plaas wanneer die inhoud gestuur, ontvang en gestoor word.
inhoud wat jy publiek gedeel het, te gebruik om die dienste te bemark. Byvoorbeeld, ons sal dalk 'n resensie wat jy geskryf het aanhaal om 'n Google-toepassing te bemark. Of ons sal dalk 'n skermkiekie van 'n program wat jy in die Play Winkel aanbied, gebruik om Google Play te bemark.
die ontwikkeling van nuwe tegnologieë en dienste vir Google in ooreenstemming met hierdie bepalings
Hierdie lisensie duur so lank as wat jou inhoud deur intellektuele-eiendomregte beskerm word.
As jy enige inhoud wat deur hierdie lisensie gedek word uit ons dienste verwyder, sal ons stelsels binne 'n redelike tydsverloop ophou om daardie inhoud publiek beskikbaar te maak. Daar is twee uitsonderings:
As jy reeds jou inhoud met ander gedeel het voordat jy dit verwyder het. Byvoorbeeld, as jy 'n foto gedeel het met 'n vriend wat toe 'n kopie daarvan gemaak het of dit weer gedeel het, sal daardie foto dalk aanhou om in jou vriend se Google-rekening te verskyn selfs nadat jy dit uit jou Google-rekening verwyder het.
As jy jou inhoud deur ander maatskappye se dienste beskikbaar maak, is dit moontlik dat soekenjins, insluitend Google Search, jou inhoud steeds as deel van hul soekresultate sal kry en vertoon.
As jy aan hierdie ouderdomsvereistes voldoen, kan jy 'n Google-rekening skep vir jou gerief. Sommige dienste vereis dat jy 'n Google-rekening het om te werk – byvoorbeeld, jy het 'n Google-rekening nodig om Gmail te gebruik sodat jy 'n plek het waar jy jou e-posse kan stuur en ontvang.
Jy is verantwoordelik vir wat jy met jou Google-rekening doen, insluitend om redelike stappe te neem om jou Google-rekening veilig te hou. Ons moedig jou aan om gereeld die Sekuriteitkontrole te gebruik.
Gebruik Google-dienste namens 'n organisasie
Baie organisasies, soos besighede, nie-winsorganisasies en skole, benut ons dienste. Om ons dienste namens 'n organisasie te gebruik:
moet 'n gemagtigde verteenwoordiger van die organisasie tot hierdie bepalings instem
kan jou organisasie se administrateur 'n Google-rekening aan jou toewys. Daardie administrateur kan van jou vereis om bykomende reëls te volg en sal dalk toegang tot jou Google-rekening kan kry of dit kan deaktiveer.
Om ons dienste aan jou te lewer, stuur ons soms diensaankondigings en ander inligting aan jou. Raadpleeg Google se privaatheidsbeleid om meer te wete te kom oor hoe ons met jou kommunikeer.
As jy besluit om vir ons terugvoer te gee, soos voorstelle om ons dienste beter te maak, kan ons sonder 'n verpligting teenoor jou uitvoering gee aan jou terugvoer.
Sommige van ons dienste gee vir jou die geleentheid om jou inhoud publiek beskikbaar te maak – byvoorbeeld, jy kan dalk 'n produk- of restaurantresensie plaas wat jy geskryf het, of jy kan 'n blogplasing oplaai wat jy geskep het.
Sien die Toestemming om jou inhoud te gebruik-afdeling vir meer oor jou regte op jou inhoud en hoe jou inhoud in ons dienste gebruik word
Sien die afdeling oor Verwydering van jou inhoud om uit te vind wanneer en hoekom ons gebruikergegenereerde inhoud van ons dienste sal verwyder
As jy dink dat iemand jou intellektuele-eiendomregte, aantas, kan jy vir ons 'n kennisgewing oor die aantasting stuur en ons sal toepaslik optree. Byvoorbeeld, ons sal die Google-rekeninge opskort of sluit van herhaalde aantasters van kopiereg soos beskryf in ons Kopiereghulpsentrum.
Sommige van ons dienste sluit inhoud in wat aan Google behoort – byvoorbeeld, baie van die visuele illustrasies wat jy in Google Maps sien. Jy mag Google se inhoud gebruik soos toegelaat deur hierdie bepalings en enige diensspesifieke bykomende bepalings, maar ons behou enige intellektuele-eiendomregte wat ons op ons inhoud het. Moenie enige van ons handelsmerke, logo's of regskennisgewings verwyder, verberg of verander nie. Raadpleeg asseblief die bladsy oor Google-handelsmerktoestemmings as jy ons handelsmerk of logo's wil gebruik.
Laastens gee sommige van ons dienste jou toegang tot inhoud wat aan ander mense of organisasies behoort — byvoorbeeld, 'n winkeleienaar se beskrywing van hul eie besigheid, of 'n koerantartikel wat op Google Nuus gewys word. Jy mag nie hierdie inhoud gebruik sonder daardie persoon of organisasie se toestemming of soos andersins deur wetgewing toegelaat word nie. Die sienings wat in ander mense of organisasies se inhoud weergegee word, is hulle s'n en weerspieël nie noodwendig Google se sienings nie.
Sommige van ons dienste sluit sagteware in wat afgelaai kan word. Ons gee vir jou toestemming om daardie sagteware as deel van die dienste te gebruik.
Die lisensie wat ons aan jou verleen is:
nie-eksklusief, wat beteken ons kan die lisensie vir ons sagteware aan ander verleen
persoonlik, wat beteken dit is nie van toepassing op iemand anders nie
ontoewysbaar, wat beteken jy kan nie die lisensie aan iemand anders toewys of oordra nie
Sommige van ons dienste sluit sagteware in wat ingevolge oopbronlisensiebepalings aangebied word en wat ons aan jou beskikbaar stel. Daar is somtyds voorwaardes in die oopbronlisensie wat sekere dele van hierdie bepalings uitdruklik vervang, en daarom moet jy asseblief seker maak dat jy daardie lisensies lees.
Jy mag nie enige deel van ons dienste of sagteware kopieer, wysig, versprei, verkoop of verhuur nie. Jy mag ook nie enige van ons bronkode ontmantel of probeer ekstraheer nie, tensy jy ons geskrewe toestemming het of as toepaslike wetgewing jou toelaat om dit te doen.
Wanneer 'n diens aflaaibare sagteware vereis of insluit, word daardie sagteware soms outomaties op jou toestel opgedateer sodra 'n nuwe weergawe of kenmerk beskikbaar is. Sommige dienste maak dit vir jou moontlik om jou outomatiese opdateringinstellings te verstel.
Volgens die wet het jy die reg tot (1) diens van 'n sekere gehalte, en (2) maniere om probleme reg te stel as dinge skeefloop. Hierdie bepalings beperk nie of neem nie enige van daardie regte weg nie. Byvoorbeeld, as jy 'n verbruiker is, geniet jy steeds alle wetlike regte wat aan verbruikers verleen word ingevolge toepaslike wetgewing.
Ons verskaf ons dienste met billike bekwaamheid en sorg. As ons nie voldoen aan die gehaltevlak wat in hierdie waarborg beskryf word nie, stem jy in om ons in te lig en sal ons saam met jou werk om die kwessie te probeer oplos.
Die enigste beloftes wat ons maak ten opsigte van ons dienste (insluitend die inhoud in die dienste, die spesifieke funksies van ons dienste, of hul betroubaarheid, beskikbaarheid of vermoë om aan jou behoeftes te voldoen) word (1) in die Waarborg-afdeling beskryf, (2) in die diensspesifieke bykomende bepalings gestel, of (3) ingevolge toepaslike wette verskaf. Ons maak nie enige ander beloftes ten opsigte van ons dienste nie.
En tensy dit deur die wet vereis word, gee ons nie stilswyende waarborge nie, soos die stilwyende waarborge van verkoopbaarheid, geskiktheid vir 'n bepaalde doel en nie-aantasting.
Vir alle gebruikers
Hierdie bepalings beperk net ons verantwoordelikhede soos toegelaat deur toepaslike wetgewing. In besonder beperk hierdie bepalings nie Google se aanspreeklikheid ten opsigte van dood of persoonlike beserings, bedrog, bedrieglike wanvoorstelling, growwe nalatigheid of opsetlike wangedrag nie.
Google sal, afgesien van die regte en verantwoordelikhede wat in hierdie afdeling bespreek word (in geval van probleme of verskille), nie verantwoordelik wees vir enige ander verliese nie, tensy hulle veroorsaak is deur ons skending van hierdie bepalings of bykomende diensspesifieke bepalings.
Net vir besigheidsgebruikers en organisasies
As jy 'n besigheidsgebruiker of organisasie is, dan, in die mate wat deur toepaslike wetgewing toegelaat word:
Jy sal Google en sy direkteure, amptenare, werknemers en kontrakteurs vrywaar van enige geregtelike stappe deur 'n derde party (insluitend stappe deur regeringsowerhede) wat spruit uit jou onwettige gebruik van die dienste of die oortreding van hierdie bepalings of bykomende diensspesifieke bepalings of wat daarmee verband hou. Hierdie vrywaring dek enige aanspreeklikheid of koste wat spruit uit eise, verliese, skade, hofbeslissings, boetes, gedingkoste en regsfooie.
Google sal nie vir die volgende aanspreeklikhede verantwoordelik wees nie:
verlies aan wins, inkomste, besigheidsgeleenthede, klandisiewaarde of verwagte besparings
indirekte of gevolglike verlies
Google se totale aanspreeklikheid wat spruit uit of verband hou met hierdie bepalings is beperk tot (1) US$500 of (2) 125% van die fooie wat jy in die 12 maande voor die verbreking van die bepalings betaal het om die betrokke dienste te gebruik, watter een ook al die grootste is
As jy wetlik vrygestel is van sekere verantwoordelikhede, insluitend vrywaring, is daardie verantwoordelikhede ingevolge hierdie bepalings nie op jou van toepassing nie. Byvoorbeeld, die Verenigde Nasies is vrygestel van sekere wetlike verpligtinge en hierdie bepalings vervang nie daardie vrystellings nie.
Optrede wanneer daar probleme is
Voordat ons optree soos hieronder beskryf word, sal ons jou, indien redelikerwys moontlik, vooraf in kennis stel, die rede vir ons optrede beskryf en jou die geleentheid gee om die probleem reg te stel, tensy ons redelikerwys glo dat indien ons dit doen, ons:
skade of aanspreeklikheid vir 'n gebruiker, derde party of Google sal veroorsaak
die wet of 'n wetstoepassingsgesag se opdrag sal oortree
bring 'n ondersoek in gedrang
die werksaamhede, integriteit of sekuriteit van ons dienste in gedrang sal bring
Verwyder jou inhoud
As ons redelikerwys meen dat enige van jou inhoud (1) hierdie bepalings, diensspesifieke bykomende bepalings of beleide skend , (2) toepaslike wetgewing oortree, of (3) skade aan ons gebruikers, derde partye of Google kan aanrig, behou ons die reg voor om sommige of al daardie inhoud ingevolge toepaslike wetgewing te verwyder. Voorbeelde sluit in kinderpornografie, inhoud wat mensehandel of teistering fasiliteer, en inhoud wat iemand anders se intellektuele-eiendomregte aantas.
Opskorting of beëindiging van jou toegang tot Google-dienste
Google behou die reg voor om jou toegang tot die dienste op te skort of te beëindig of jou Google-rekening uit te vee as enige van hierdie dinge gebeur:
as jy wesenlik of herhaaldelik hierdie bepalings, diensspesifieke bykomende bepalings of beleide oortree
daar van ons vereis word om dit te doen om aan 'n wetlike vereiste of 'n hofbevel te voldoen
ons redelikerwys glo dat jou optrede skade of aanspreeklikheid vir 'n gebruiker, derde party of Google veroorsaak – byvoorbeeld, deur kraking, uitvissing, teistering, die stuur van strooipos, die misleiding van ander, of die uitvee van inhoud wat nie aan jou behoort nie
As jy glo jou Google-rekening is verkeerdelik opgeskort of beëindig, kan jy appél aanteken.
Dit staan jou natuurlik altyd vry om enige tyd op te hou om ons dienste te gebruik. As jy wel ophou om 'n diens te gebruik, sal ons graag wil weet hoekom sodat ons kan aanhou om ons dienste te verbeter.
Geskilbeslegting, heersende wetgewing en howe
Vir inligting oor hoe om Google te kontak, besoek asseblief ons kontakbladsy.
Die wette van Kalifornië, ongeag reëls oor botsende wette, sal alle geskille beheer wat kan spruit uit of wat verband hou met hierdie bepalings, diensspesifieke bykomende bepalings of enige verwante dienste. Hierdie geskille sal slegs in die federale of deelstaathowe van Santa Clara County, Kalifornië, VSA gelitigeer word, en jy en Google stem in tot persoonlike jurisdiksie in hierdie howe.
Tot die mate dat toepaslike wetgewing verhoed dat sekere dispute in 'n Kaliforniese hof opgelos word, kan jy hierdie dispute by jou plaaslike howe indien. Net so sal hierdie dispute ingevolge die toepaslike plaaslike wette van jou land, deelstaat of ander plek van verblyf besleg word as toepaslike plaaslike wetgewing jou plaaslike hof verhinder om Kaliforniese wetgewing toe te pas om hierdie dispute op te los.
Jy het volgens die wet sekere regte wat nie deur 'n kontrak soos hierdie diensbepalings beperk kan word nie. Hierdie bepalings is hoegenaamd nie bedoel om daardie regte te beperk nie.
Hierdie bepalings beskryf die verhouding tussen jou en Google. Hulle skep geen wetlike regte vir ander mense of organisasies nie, selfs as ander deur die verhouding ingevolge hierdie bepalings bevoordeel word.
Ons wil hierdie bepalings maklik maak om te verstaan en daarom het ons voorbeelde uit ons dienste gebruik. Van die dienste wat genoem word, is egter dalk nie in jou land beskikbaar nie.
As hierdie bepalings teenstrydig is met die bykomende diensspesifieke bepalings, sal die bykomende bepalings daardie diens beheer.
As dit sou gebeur dat 'n spesifieke bepaling nie geldig of afdwingbaar is nie, sal dit nie enige ander bepalings beïnvloed nie.
As jy nie hierdie bepalings of die bykomende diensspesifieke bepalings volg nie en ons neem nie dadelik stappe nie, beteken dit nie dat ons enige regte prysgee wat ons mag hê nie, soos om in die toekoms stappe te doen.
Ons kan hierdie bepalings en bykomende diensspesifieke bepalings opdateer (1) om veranderinge te weerspieël aan ons dienste of hoe ons sake doen – byvoorbeeld, wanneer ons nuwe dienste, kenmerke, tegnologieë, pryse of voordele byvoeg (of oues verwyder), (2) om wetlike, regulatoriese of sekuriteitredes, of (3) om misbruik of skade te voorkom.
As ons hierdie bepalings of bykomende diensspesifieke bepalings wesenlik verander, sal ons vir jou redelike voorafkennisgewing gee, asook die geleentheid om die veranderinge na te gaan, behalwe (1) wanneer ons 'n nuwe diens of kenmerk bekendstel, of (2) in dringende situasies, soos om voortgesette misbruik te voorkom of in reaksie op wetlike vereistes. As jy nie instem tot die veranderinge wat ons aan ons bepalings maak nie, moet jy jou inhoud verwyder en ophou om die dienste te gebruik. Jy kan ook enige tyd jou verhouding met ons beëindig deur jou Google-rekening te sluit.
Verliese weens enige soort regseis, hetsy die eis gebaseer is op 'n kontrak, delik (insluitend nalatigheid), of ander rede, en hetsy hierdie verliese nie redelikerwyse verwag of voorsien kon word nie.
'n Individu of entiteit wat nie 'n verbruiker is nie (sien verbruiker).
Google-dienste wat onderworpe is aan hierdie bepalings, is die produkte en dienste wat gelys word by https://policies.google.com/terms/service-specific, insluitend:
Google-toepassings en -werwe (soos Search en Maps)
geïntegreerde dienste (soos Maps wat op ander maatskappye se toepassings of werwe ingebed is)
EU se Platform-tot-Besigheid-regulasie
Die regulasie (EU) 2019/1150 oor die bevordering van billikheid en deursigtigheid vir besigheidsgebruikers van aanlyn bemiddelingdienste.
'n Entiteit wat aan die Google-maatskappyegroep behoort, wat verwys na Google LLC en sy filiale, insluitend die volgende maatskappye wat verbruikerdienste in die EU lewer: Google Ireland Limited, Google Commerce Ltd, en Google Dialer Inc.
Simbole, name en prente wat in die handel gebruik word en wat die goedere of dienste van een individu of organisasie van dié van 'n ander kan onderskei.
Regte op die skeppings van 'n persoon se verstand, soos uitvindings (patentregte), literêre en artistieke werke (kopiereg), ontwerpe (ontwerpregte) en simbole, name en prente wat in die handel gebruik word (handelsmerke). Intellektuele-eiendomregte kan aan jou , 'n ander individu of 'n organisasie behoort.
Dinge wat jy met ons dienste skryf, oplaai, indien, berg, stuur, ontvang of met Google deel, byvoorbeeld:
Dokumente, blaaie en skyfies wat jy skep
blogplasings wat jy deur Blogger oplaai
resensies wat jy deur Maps indien
video's wat jy in Drive berg
e-posse wat jy deur Google stuur en ontvang
prente wat jy deur Foto's met vriende deel
reisplanne wat jy met Google deel
'n Wetlike reg wat die skepper van 'n oorspronklike werk (soos 'n blogplasing, foto of video) toelaat om te besluit of en hoe daardie oorspronklike werk deur ander gebruik mag word.
As jy 'n Google-rekening het, assosieer ons jou rekening met 'n land (of gebied) sodat ons die volgende kan bepaal:
die Google-geaffilieerde wat die dienste aan jou verskaf en wat jou inligting verwerk soos jy die dienste gebruik
die weergawe van die bepalings wat ons verhouding beheer
Wanneer jy afgemeld is, word jou landweergawe bepaal deur die ligging waar jy Google-dienste gebruik. As jy 'n rekening het, kan jy aanmeld en hierdie bepalings raadpleeg om te sien watter land daarmee geassosieer word.
n Regsentiteit (soos 'n korporasie, nie-winsorganisasie of skool) en nie 'n individuele persoon nie.
'n Individu wat Google-dienste vir persoonlike, nie-kommersiële doeleindes buite hul handel, besigheid, ambag of beroep gebruik. (Sien besigheidgebruiker)
vrywaar of vrywaring
'n Individu of organisasie se kontraktuele verpligting om te vergoed vir die verliese wat 'n ander individu of organisasie uit geregtelike stappe, soos hofsake, ly.